**Ordonanță de urgență**

**pentru modificarea Ordonanţei de urgenţă a Guvernului nr. 146/2020 privind Programul**

**IMM FACTOR - Produs de garantare a creditului comercial și a Schemei de ajutor de stat asociată acestuia, cu modificările ulterioare**

În contextul actual, pentru combaterea efectelor economice negative generate de pandemia de COVID-19, care se manifestă cu o deosebită acuitate asupra IMM-urilor, au fost aprobate măsuri de sprijin pentru aceste categorii de întreprinderi prin Ordonanţa de urgenţă a Guvernului nr. 146/2020 privind aprobarea Programului IMM FACTOR - Produs de garantare a creditului comercial şi a Schemei de ajutor de stat asociate acestuia,

deoarece de la intrarea în vigoare a Programului IMM FACTOR - Produs de garantare a creditului comercial şi a Schemei de ajutor de stat asociate acestuia au fost identificate o serie de aspecte şi constrângeri care îngreunează implementarea facilităţilor de finanţare şi garantare oferite prin program, se impun o serie de modificări legislative de natură să simplifice şi să flexibilizeze accesul la finanţare a IMM-urilor, precum şi să atragă un număr semnificativ de finanţatori participanţi în program,

întrucât modificările propuse conduc la crearea unui cadru mult mai funcţional de implementare a programului, adaptat atât cerinţelor sectorului IMM în contextul actual, cât şi derulării corespunzătoare a acestuia de către instituţiile de credit şi instituţiile financiare nebancare din România,

ca urmare a aprobării Deciziei Comisiei Europene C (2021) 4959 final este necesară corelarea prevederilor aplicabile schemei de ajutor de stat cu legislaţia aferentă programului,

consecinţele neadoptării acestor măsuri ar aduce grave prejudicii activităţii economice unui număr semnificativ de întreprinderi mici şi mijlocii din toate sectoarele de activitate din România, corelat cu apariţia unor efecte la nivel social determinate de disponibilizarea unei mase semnificative a salariaţilor din România care în prezent sunt angajaţi în întreprinderile mici şi mijlocii, cu implicaţii negative asupra procesului de relansare economică,

întrucât statul este obligat să ia măsuri pentru asigurarea continuării şi relansării activităţii economice şi elementele mai sus prezentate vizează interesul general public şi constituie situaţii de urgenţă şi extraordinare, a căror reglementare nu poate fi amânată,

în temeiul art. 115 alin. (4) din Constituția României, republicată,

Guvernul României adoptă prezenta ordonanță de urgență.

**Art. I.**

Ordonanța de urgență a Guvernului nr. 146/2020 privind Programul IMM FACTOR-Produs de garantare a creditului comercial și a Schemei de ajutor de stat asociate acestuia, publicată în Monitorul Oficial al României, Partea I, nr. 780 din 26 august 2020, se modifică după cum urmează:

1. **La Capitolul I, Secțiunea 1, literele f) și n) ale articolului 3 se modifică și vor avea următorul cuprins**:

**“**ART. 3

În înţelesul prezentei ordonanţe de urgenţă, termenii şi expresiile de mai jos au următoarele semnificaţii:

f) contract de garantare - contractul încheiat între beneficiarul programului, finanțator şi F.N.G.C.I.M.M., în calitate de mandatar al statului, prin care statul, prin Ministerul Finanţelor, reprezentat de F.N.G.C.I.M.M., se obligă să garanteze finanțarea de tip factoring acordată de finanțator, iar beneficiarul programului îşi asumă obligaţia să ramburseze statului sumele datorate ca urmare a executării garanţiei de către finanțator în situaţia producerii riscului de credit;

............................................................................................................................................................

n) garanţii colaterale - garanţiile constituite de beneficiarul finanţării în favoarea finanţatorului şi a statului român, prin Ministerul Finanţelor, proporţional cu procentul de garantare, altele decât garanţia de stat, care pot fi luate în considerare de finanțatori pentru diminuarea expunerii faţă de beneficiar. Sumele rezultate după executarea de către finanțatori a garanţiilor constituite de beneficiar, din care se deduc cheltuielile de orice fel, vor diminua, proporţional cu procentul de garantare, sumele plătite de statul român, prin Ministerul Finanţelor, şi sumele suportate de finanţator”

1. **La Capitolul I, Secțiunea a 2-a, articolul 8 se modifică și va avea următorul cuprins**:

**“**ART. 8

(1) Între Ministerul Finanţelor şi F.N.G.C.I.M.M. se încheie o convenţie privind implementarea Programului prin care se stabilesc drepturile şi obligaţiile părţilor în derularea finanţărilor acordate în cadrul programului.

(2) Garanţia de stat este garantată cu următoarele garanții colaterale:

a) cesiunea în scop de garanție potrivit art. 2347 din Legea nr. 287/2009, republicată, cu modificările ulterioare, în cazul creanțelor provenite din contractul comercial/contractul-cadru/acordul-cadru/comanda/comenzile intervenit/a/e între aderent și debitorul/debitorii cedat/cedați, cu notificarea de către finanțator a debitorului/debitorilor cedat/cedați;

b) ipoteca mobiliară asupra soldurilor creditoare ale tuturor conturilor deschise la finanțator de catre beneficiar și asupra contului/conturilor de cesiune deschis/e la finanțator, înscrise în Registrul National de Publicitate a Garantiilor Mobiliare, în baza contractului de garantare, proporțional cu procentul de garantare. Operaţiunile de înscriere şi radiere a ipotecilor mobiliare se efectuează de către finanțator.

(3) Garanțiile prevăzute la alin. (2) lit. a) și b) se instituie în favoarea statului român, reprezentat de Ministerul Finanţelor, prin F.N.G.C.I.M.M., şi finanțatorului, proporţional cu riscul asumat de fiecare dintre părţi şi sunt valabile până la stingerea creanţelor datorate de beneficiar, în limita creditului contractat.

(4) Contractele de garantare prin care F.N.G.C.I.M.M. acordă garanţia de stat constituie titluri executorii şi au valoare de înscrisuri autentice.”

1. **La Capitolul I, Secțiunea a 3-a, alineatele (3), (4) și (6) ale articolului 11 se modifică și vor avea următorul cuprins**:

**“**ART. 11

(3) Creanţele rezultate din plata garanţiilor emise pentru finanțările acordate în cadrul programului se recuperează astfel:

a) de către finanțatori prin valorificarea garanțiilor prevăzute la art. 8 alin. (2) lit. a) și b) ce fac obiectul contractului de garantare;

b) de către organele fiscale competente ale Agenției Naționale de Administrare Fiscală prin aplicarea prevederilor Legii nr. 207/2015, cu modificările și completările ulterioare, în baza înscrisului prevăzut la art. 10 alin. (1).

(4) Sumele provenite din valorificarea garanțiilor colaterale se eliberează şi se distribuie proporţional cu riscul asumat de fiecare dintre părţi, între statul român, prin Ministerul Finanţelor şi finanțator.

………………………………………………………………………………………………………

(6) Finanțatorii sunt obligați să înştiinţeze organele fiscale competente ale Agenţiei Naţionale de Administrare Fiscală, pentru a participa la distribuirea preţului rezultat din valorificarea garanțiilor colaterale.

1. **La Capitolul I, Secțiunea a 3-a, alineatul (7) al articolului 11 se abrogă**.
2. **La Capitolul I, Secțiunea a 3-a, alineatele (8) și (9) de la articolul 11 se modifică și vor avea următorul cuprins**:

“ART. 11

(8) Sumele provenite din valorificarea garanțiilor prevăzute la art. 8 alin. (2) se distribuie statului român, prin Ministerul Finanţelor și finanțatorului, proporţional cu procentul de garantare, după deducerea cheltuielilor de orice fel, făcute de către finanțator în cadrul procedurii de recuperare.

(9) Sumele rezultate atât din recuperarea iniţiată de către finanțator prin valorificarea garanţiilor prevăzute la art. 8 alin. (2), cât şi din încasările amiabile, din care se deduc dobânzile şi comisioanele aferente finanțării acordate, diminuează, proporţional cu procentele de garantare, creanţa rezultată din valoarea de executare a garanţiei plătite finanțatorului de statul român, în conformitate cu prevederile art. 9 alin. (2), în baza garanţiei acordate de stat.”

1. **La Capitolul I, Secțiunea a 3-a, alineatul (12) de la articolul 11 se modifică și va avea următorul cuprins**:

“ART. 11

(12) Anterior demarării procedurii de valorificare a garanţiilor prevăzute la art. 8 alin. (2), după caz, inclusiv în cazul în care acestea nu au fost valorificate, finanţatorii şi organele fiscale competente ale Agenţiei Naţionale de Administrare Fiscală se înştiinţează reciproc.”

1. **La Capitolul I, Secțiunea a 3-a, alineatul (13) de la articolul 11 se abrogă**.
2. **La Capitolul I, Secțiunea a 3-a, alineatul (15) de la articolul 11 se modifică și va avea următorul cuprins**:

“ART. 11

(15) Sumele recuperate de către finanțatori și virate statului român, potrivit alin. (10), proporțional cu procentul de garantare, precum și cele recuperate de către organele fiscale ale Agenției Naționale de Administrare Fiscală se fac venit la bugetul de stat şi se încasează într-un cont de venituri bugetare distinct.”

1. **La Capitolul II, Secțiunea a 2-a, alineatele (1), (2) și litera a) a alineatului (3) ale articolului 14 se modifică și vor avea următorul cuprins**:

“ART. 14

(1) Întreprinderile mici și mijlocii care au contractat finanțările garantate conform art. 1 alin. (4), beneficiază de un grant în limita cumulului rezultat din valoarea integrală a comisionului de risc și a celui de administrare şi din valoarea rezultată prin aplicarea unui procent de 50% la valoarea dobânzilor, dar nu mai mult de echivalentul în lei a 1.800.000 euro per întreprindere.

(2) Cursul de schimb euro/leu pentru calcularea plafonului maxim de 1.800.000 euro este cursul Băncii Naţionale a României valabil la data emiterii acordului de finanţare.

(3) Pentru sectoarele agriculturii, pisciculturii şi acvaculturii se aplică următoarele condiţii:

a) ajutorul nu depăşeşte 270.000 euro pentru fiecare întreprindere care îşi desfăşoară activitatea în sectorul pescuitului şi acvaculturii sau 225.000 euro pentru fiecare întreprindere care îşi desfăşoară activitatea în domeniul producţiei primare de produse agricole; toate sumele utilizate trebuie să fie brute, şi anume înainte de deducerea impozitelor sau a altor taxe”

**Art. II.**

(1) Începând cu data intrării în vigoare a prezentei ordonanțe de urgență și până la data de 31 decembrie 2021, acordarea grantului se realizează conform Schemei de ajutor de stat prevăzută la Capitolul II din Ordonanța de urgență a Guvernului nr. 146/2020 privind aprobarea Programului IMM FACTOR – Produs de garantare a creditului comercial și a Schemei de ajutor de stat asociate acestuia, cu modificările ulterioare. Perioada în care se poate efectua plata grantului este cuprinsă între data intrării în vigoare a prevederilor prezentei ordonanțe de urgență și data de 31 octombrie 2022.

(2) Schema de ajutor de stat prevăzută la Capitolul II din Ordonanța de urgență a Guvernului nr. 146/2020 privind aprobarea Programului IMM FACTOR – Produs de garantare a creditului comercial și a Schemei de ajutor de stat asociate acestuia, cu modificările ulterioare, astfel cum au fost modificate prin prezenta ordonanță de urgență, respectiv perioada în care se selectează beneficiarii și se emit contracte de garanție / acorduri de finanțare aferente se prelungește până la data de 31 decembrie 2021.

**PRIM - MINISTRU**

**FLORIN-VASILE CÎȚU**